wickkiey/tamil-wikipedia-chunked huggingface dataset:
# 1912 கோடைக்கால ஒலிம்பிக் விளையாட்டுப் போட்டிகள்

**1912 கோடைக்கால ஒலிம்பிக் விளையாட்டுப் போட்டிகள்** (சுவீடியம்: *ஒலிம்பிஸ்கா சொம்மர்ஸ்பெலென் 1912*), அலுவல்முறையாக **ஐந்தாம் ஒலிம்பியாட்டின் விளையாட்டுப் போட்டிகள்** (*Games of the V Olympiad*) சுவீடனின் இசுடாக்கோமில் 1912ஆம் ஆண்டு மே 5 நாளிலிருந்து சூலை 22 வரை நடைபெற்ற பன்னாட்டு பல்துறை விளையாட்டுப் போட்டிகள் ஆகும். இருபத்து-எட்டு நாடுகளும் 48 பெண்கள் உள்ளிட்ட 2,408 போட்டியாளர்களும் 14 விளையாட்டுக்களில் 102 போட்டிகளில் பங்கேற்றனர். அலுவல்முறையான துவக்கவிழா நடந்த சூலை 6 இலிருந்து அனைத்து போட்டிகளும், மே 5 அன்று துவங்கிய டென்னிசு போட்டிகளும் சூன் 29 அன்று துவங்கிய காற்பந்து, துப்பாக்கிச் சுடுதல் போட்டிகள் நீங்கலாக, ஒருமாதத்திற்குள் நடைபெற்றன. முழுமையும் தங்கத்தாலான பதக்கங்கள் வழங்கப்பட்ட கடைசி ஒலிம்பிக் போட்டியாக அமைந்தது. ஒலிம்பிக்கின் ஐந்து வளையங்களுக்கேற்ப ஐந்து கண்டங்களும் பங்கேற்ற முதல் ஒலிம்பிக் என்ற பெருமையும் பெற்றது; முதல்முறையாக ஆசியாவிலிருந்து சப்பான் பங்கேற்றது.  
இந்த ஒலிம்பிக்கில் தான் முதன்முறையாக பெண்களுக்கான நீரில் பாய்தல், நீச்சற் போட்டி போட்டிகளும் ஆண்களுக்கான டெகாத்லான், பென்டாத்லான் போட்டிகளும் அறிமுகப்படுத்தப்பட்டன. தடகளப் போட்டிகளில் மின்சார நேரமளவை அறிமுகப்படுத்தபட்டது. ஆனால் குத்துச்சண்டை போட்டிகள் நடத்த சுவீடன் ஒப்பவில்லை. இந்தப் போட்டிகளில் மிகக் கூடுதலான தங்கப் பதக்கங்களை ஐக்கிய அமெரிக்காவும் (25) மிகக் கூடுதலான மொத்த பதக்கங்களை சுவீடனும் (65) வென்றன.
# 1912 கோடைக்கால ஒலிம்பிக் விளையாட்டுப் போட்டிகள்

## பதக்கப் பட்டியல்

1912 ஒலிம்பிக் போட்டிகளில் மிகக் கூடிய பதக்கம் வென்ற முதல் பத்து நாடுகள் பட்டியலிடப்பட்டுள்ளன. இந்த ஒலிம்பிக்கில்தான் கடைசியாக திடமான தங்கப் பதக்கங்கள் வழங்கப்பட்டன.
| 1 | align= | 25 | 19 | 19 | 63 |
| --- | --- | --- | --- | --- | --- |
| 2 | align= <small>(நடத்தும் நாடு)<small> | 24 | 24 | 17 | 65 |
| 3 | align= | 10 | 15 | 16 | 41 |
| 4 | align= | 9 | 8 | 9 | 26 |
| 5 | align= | 7 | 4 | 3 | 14 |
| 6 | align= | 5 | 13 | 7 | 25 |
| 7 | align= | 4 | 2 | 0 | 6 |
| 8 | align= | 4 | 1 | 4 | 9 |
| 9 | align= | 3 | 2 | 3 | 8 |
| align= | 3 | 2 | 3 | 8 | } |
# 1916 கோடைக்கால ஒலிம்பிக் விளையாட்டுப் போட்டிகள்

**1916 கோடைக்கால ஒலிம்பிக் விளையாட்டுப் போட்டிகள்**, அலுவல்முறையாக **ஆறாம் ஒலிம்பியாடின் விளையாட்டுக்கள்** (*Games of the VI Olympiad*) நடைபெறவில்லை.  
இந்தப் போட்டிகள் ஜெர்மனியின் பெர்லினில் நடத்தப்படத் திட்டமிடப்பட்டிருந்தன.  
1912இல் போட்டிகளுக்கான விளையாட்டரங்கங்களை நிர்மாணிக்கும் பணி தொடங்கின. *இடாய்ச்செசு இசுடேடியோன்* ("இடாய்ச்சு விளையாட்டரங்கம்") கட்டப்பட்டது. சூன் 1913இல் இந்த விளையாட்டரங்கம் அலுவல்முறையாக திறக்கப்பட்டது; இந்தக் கொண்டாட்டங்களில் 60,000 பேர் பங்கேற்றனர்.  
முதல் உலகப் போர் காரணமாக இந்த ஒலிம்பிக் போட்டிகள் இரத்து செய்யப்பட்டன.
# 1940 கோடைக்கால ஒலிம்பிக் விளையாட்டுப் போட்டிகள்

**1940 கோடைக்கால ஒலிம்பிக் விளையாட்டுப் போட்டிகள்** (*1940 Summer Olympics*) அலுவல்முறையாக **பன்னிரெண்டாம் ஒலிம்பியாடின் விளையாட்டுக்கள்** ( *Games of the XII Olympiad*) நடைபெறவில்லை.  
இந்த ஒலிம்பிக் போட்டி 1940இல் செப்டம்பர் 21 முதல் அக்டோபர் 6 வரை சப்பானின் தோக்கியோவில் நடைபெறுவதாக இருந்தது; ஆனால் 1938இல் இரண்டாம் சீன-சப்பானியப் போர் காரணமாக சப்பானிய ஒருங்கிணைப்பாளர்கள் விலகிக் கொண்டனர்.  
எனவே 1938இல் பன்னாட்டு ஒலிம்பிக் குழு இந்த ஒலிம்பிக்கை பின்லாந்தின் எல்சிங்கியில் நடத்த முடிவு செய்தது.  
ஆனால் மீண்டும் இரண்டாம் உலகப் போர் காரணமாக இந்தப் போட்டிகள் இரத்து செய்யப்பட்டன.
# 1940 கோடைக்கால ஒலிம்பிக் விளையாட்டுப் போட்டிகள்

## இரத்து செய்யப்பட்ட ஒலிம்பிக் விளையாட்டுக்கள்

- 1916 கோடைக்கால ஒலிம்பிக் விளையாட்டுப் போட்டிகள்
- 1940 குளிர்கால ஒலிம்பிக் விளையாட்டுப் போட்டிகள்
- 1944 கோடைக்கால ஒலிம்பிக் விளையாட்டுப் போட்டிகள்
- 1944 குளிர்கால ஒலிம்பிக் விளையாட்டுப் போட்டிகள்
# 1944 கோடைக்கால ஒலிம்பிக் விளையாட்டுப் போட்டிகள்

**1944 கோடைக்கால ஒலிம்பிக் விளையாட்டுப் போட்டிகள்** (*1944 Summer Olympics*) அலுவல்முறையாக **பதின்மூன்றாவது ஒலிம்பியாடின் விளையாட்டுக்கள்** (*Games of the XIII Olympiad*) என்றறியப்பட வேண்டிய ஒலிம்பிக் போட்டிகள் இரண்டாம் உலகப் போர் காரணமாக நடைபெறவில்லை. இது ஐக்கிய இராச்சியத்தின் இங்கிலாந்தின் இலண்டன் நகரில் நடைபெறுவதாக இருந்தது. 1939ஆம் ஆண்டு சூன் மாதம் நடந்த பன்னாட்டு ஒலிம்பிக் குழு கூட்டத்தில் உரோம், டிட்ராயிட், லோசான், ஏதென்ஸ், புடாபெஸ்ட், எல்சிங்கி, மொண்ட்ரியால் நகரங்களை தோற்கடித்து இந்த உரிமையைப் பெற்றிருந்தது.  
இந்தப் போட்டிகள் இரத்தானதால் இலண்டனுக்கு 1948 ஒலிம்பிக் போட்டிகளை நடத்தும் வாய்ப்பு தரப்பட்டது.  
போரின்னூடேயும் பன்னாட்டு ஒலிம்பிக் குழு தனது தலைமையகம் இருந்த லோசான், சுவிட்சர்லாந்தில் ஐம்பதாம் ஆண்டு நிறைவைக் கொண்டாட பல நிகழ்ச்சிகளை ஏற்பாடு செய்தது. 1944ஆம் ஆண்டு சூன் 17 முதல் சூன் 19 வரை நடந்த இந்தக் கொண்டாட்டத்தை தற்கால ஒலிம்பிக் தீச்சுடர் தொடர் ஓட்டத்தை அறிமுகப்படுத்திய கார்ல் தியெம் "ப.ஒ.குவின் ஆண்டுவிழாக் கொண்டாட்டங்கள்" எனக் குறிப்பிட்டார்.  
போலந்து போர்க் கைதிகள் (POWs) 1944, சூலை 23 முதல் ஆகத்து 13 வரை முறைசாரா *போர்க்கைதிகள் ஒலிம்பிக்* (POW Olympics) நடத்த சிறைப்பிடித்த செருமானியர்கள் அனுமதி வழங்கினர்; இதில் படுக்கை விரிப்புகளையும் வண்ணக் கழுத்துக் குட்டைகளையும் கொண்டு ஒலிம்பிக் சின்னங்களை உருவாக்கினர். இது போரையும் கடந்து ஒலிம்பிக் உணர்வு தழைத்துள்ளதற்கான சான்றாக கருதப்படுகின்றது.
# 1944 கோடைக்கால ஒலிம்பிக் விளையாட்டுப் போட்டிகள்

## இரத்து செய்யப்பட்ட ஒலிம்பிக் விளையாட்டுக்கள்

- 1916 கோடைக்கால ஒலிம்பிக் விளையாட்டுப் போட்டிகள்
- 1940 குளிர்கால ஒலிம்பிக் விளையாட்டுப் போட்டிகள்
- 1940 கோடைக்கால ஒலிம்பிக் விளையாட்டுப் போட்டிகள்
- 1944 குளிர்கால ஒலிம்பிக் விளையாட்டுப் போட்டிகள்
# 1936 கோடைக்கால ஒலிம்பிக் விளையாட்டுப் போட்டிகள்

பறத்தல்.]]  
**1936 கோடைக்கால ஒலிம்பிக் விளையாட்டுப் போட்டிகள்** (*1936 Summer Olympics*, இடாய்ச்சு: *ஒலிம்பிஷே சம்மர்ஸ்பீலே 1936*), அலுவல்முறையாக **பதினோராவது ஒலிம்பியாடின் விளையாட்டுப் போட்டிகள்** (*Games of the XI Olympiad*) நாட்சி ஜெர்மனியில் பெர்லினில் நடந்த பன்னாட்டு பல்துறை விளையாட்டுப் போட்டிகள் ஆகும். இந்தப் போட்டிகளை நடத்திட பார்செலோனா, எசுப்பானியாவை வென்று பெர்லின் உரிமை பெற்றது; நாசிசம் அதிகாரம் பெறுவதற்கு இரண்டாண்டுகள் முன்னதாக பார்சிலோனாவில் ஏப்ரல் 26, 1931இல் நடந்த ப.ஒ.கு அமர்வில் இதற்கான ஒப்புதல் வழங்கப்பட்டது.  
1932இல் நடந்த இலாசு ஏஞ்செலசு ஒலிம்பிக்கை விடச் சிறப்பாக நடத்திட 100,000-இருக்கைகள் கொண்ட பிரம்மாண்டமான தடகள விளையாட்டரங்கு, ஆறு சீருடற் பயிற்சியரங்குகள், மற்றும் பல சிறிய அரங்குகளை செருமனி கட்டமைத்தது. தொலைக்காட்சியில் முதலில் காட்டப்பட்ட ஒலிம்பிக்காக அமைந்தது; வானொலி ஒலிபரப்பு 41 நாடுகளில் பரப்பப்பட்டது. $7 மில்லியன் செலவில் இந்தப் போட்டிகளை திரைப்படமாக்க செருமானிய ஒலிம்பிக் குழு திரைப்பட இயக்குநர் லெனி ரீபென்ஸ்டாலை பணியமர்த்தியது. இருப்பினும், மற்ற நாடுகள் இந்தப் போட்டிகளை புறக்கணிப்போம் என அச்சுறுத்திய பிறகு அனைத்து இனத்தவரும் பங்கேற்க இசைந்தார்.  
இந்தப் போட்டிகளில் நுழைவுச்சீட்டு வருமானம் செருமானிய இடாய்ச்சுமார்க் 7.5 மில்லியனாகவும் இலாபம் ஒரு மில்லியனாகவும் இருந்தது. ஆனால் செலவுகளில் பெர்லின் நகரம் கட்டமைப்புகளுக்கு செலவழித்ததும் தேசிய அரசு செலவழித்ததும் சேர்க்கப்படவில்லை.
ஓட்டப்பந்தயங்களிலும் நீளம் தாண்டுதலிலும் ஜெசி ஓவென்ஸ் நான்கு தங்கப் பதக்கங்களை வென்று போட்டிகளின் நாயகனாகத் திகழ்ந்தார். போட்டி நடத்திய நாடு மிகுந்த பதக்கங்களையும் (89 பதக்கங்கள்), அமெரிக்க ஐக்கிய நாடு இரண்டாவதாக 56 பதக்கங்களையும் வென்றன. அடுத்த 12 ஆண்டுகளுக்கு இரண்டாம் உலகப் போர் காரணமாக எந்த ஒலிம்பிக் போட்டிகளும் நடக்கவில்லை. இதற்கடுத்த ஒலிம்பிக் விளையாட்டுக்கள் 1948இல் இலண்டனில் நடந்தன.  
1936 கோடைக்கால ஒலிம்பிக் விளையாட்டுப் போட்டிகளில் பங்கேற்ற இளவயது வீரர் இந்தியாவைச் சேர்ந்த அருள் சாமி. இவர் இந்தியா சார்பில் மாரத்தன் போட்டியில் பங்கேற்றார்.
# 1936 கோடைக்கால ஒலிம்பிக் விளையாட்டுப் போட்டிகள்

## பங்கேற்ற நாடுகள்

பெர்லின் ஒலிம்பிக் போட்டிகளில் 49 நாடுகள் பங்கேற்றன.  
-
-
-
-
-
-
-
-
-
-
-
-
-
-
-
-
-  
-
-
-
-
-
-
-
-
-
-
-
-
-
-
-
-
-  
-
-
-
-
-
-
-
-
-
-
-
-
-
-
-
# 1936 கோடைக்கால ஒலிம்பிக் விளையாட்டுப் போட்டிகள்

## பதக்கப் பட்டியல்

1936 ஒலிம்பிக்கில் மிகுந்த பதக்கங்கள் வென்ற முதல் பத்து நாடுகள் கீழே பட்டியலிடப்பட்டுள்ளன;
| 2 | align= | 24 | 20 | 12 | 56 |  |
| --- | --- | --- | --- | --- | --- | --- |
| 3 | align= | 10 | 1 | 5 | 16 |  |
| 4 | align= | 8 | 9 | 5 | 22 |  |
| 5 | align= | 7 | 6 | 6 | 19 |  |
| align= | 7 | 6 | 6 | 19 |  |  |
| 7 | align= | 6 | 5 | 9 | 20 |  |
| 8 | align= | 6 | 4 | 8 | 18 |  |
| 9 | align= | 6 | 4 | 7 | 17 |  |
| 10 | align= | 4 | 7 | 3 | 14 | } |
# ஐ. எக்ஸ். பெரைரா

திவான்பகதூர் செவாலியே **இக்னேசியசு சேவியர் பெரைரா** (*I. X. Pereira*, ஏப்ரல் 26, 1888 - சூலை 24, 1951) இலங்கை, மலையகத் தமிழ் அரசியல்வாதியும், தொழிலதிபரும் ஆவார். 1924 முதல் 23 ஆண்டுகள் அரசியல் பணியாற்றியவர். பதில் தொழில் அமைச்சராகப் பணியாற்றியவர். கப்பல் வணிகத்துறையில் கவனம் செலுத்தியவர். இலங்கை சட்டவாக்கப் பேரவைக்குத் தெரிவான முதலாவது மலையக இந்தியத் தமிழர் இவரே.
# ஐ. எக்ஸ். பெரைரா

## வாழ்க்கைக் குறிப்பு

இந்தியாவில் தூத்துக்குடியில் பரதவர் குலத்தைச் சேர்ந்த கத்தோலிக்கக் குடும்பத்தில் எஃப். எக்ஸ். பெரைரா என்ற தொழிலதிபருக்கு மகனாகப் பிறந்தார் இக்னேசியசு பெரைரா. 1889 இல் குடும்பத்துடன் இலங்கைக்கு குடிபெயர்ந்தார். தந்தை மும்பை நகரில் "சிந்தியா ஸ்டீம் நேவிகேசன்" என்ற பெயரில் இயங்கிய கப்பல் நிறுவனத்தின் முகவராகவும் ஈடுபட்டு வந்தார். தனது வணிகத்தை காப்பீடு, மற்றும் கப்பல் முகவர் பணிகளுக்கும் விரிவடையச் செய்தார். இவருக்கு ஒன்பது பிள்ளைகள்.
# ஐ. எக்ஸ். பெரைரா

## அரசியலில்

1924 செப்டம்பர் 27 இல் இலங்கை சட்டவாக்கப் பேரவையில் இந்திய மலையகத் தமிழரின் முதலாவது உறுப்பினராக 5,141 வாக்குகள் பெற்று தேர்ந்தெடுக்கப்பட்டார். ஏழாண்டுகள் சட்டப் பேரவை உறுப்பினராக இருந்த இவர் 1931 இல் இலங்கை அரசாங்க சபைக்கு நியமிக்கப்பட்டார். 1936 அரசாங்க சபை தேர்தலில் போட்டியிட்டு வெற்றி பெற்றார். 1947-ஆம் ஆண்டு வரை அரசாங்க சபையில் உறுப்பினராக இருந்தார்.
- 1988 இல் கொழும்பு, புறக்கோட்டையில் உள்ள புட்ச்சர்சு வீதிக்கு இவரது நினைவாக "ஐ.எக்ஸ்.பெரெய்ரா வீதி" எனப் பெயர் சூட்டப்பட்டது. சமய, சமூகத் துறைகளில் அதிக கவனம் காட்டினார். இலங்கை கிராமியக் குழுக்கள் தேர்தல்களில் மலையகத் தோட்டத் தொழிலாளர்களுக்கு 1938 ஆம் ஆண்டில் வாக்குரிமை பறிக்கப்பட்ட போது அதனை எதிர்த்து அரசாங்க சபையில் குரல் கொடுத்தார்.
# எஸ். ராஜா ராமன்

**எஸ். ராஜா ராமன்** தமிழ்க் கணிமைக்காக பங்களிப்பு செய்து வருபவர். 2015ஆம் ஆண்டிற்கான தமிழ்க் கணிமைக்கான சுந்தர ராமசாமி விருது இவருக்கு வழங்கப்பட்டது. தமிழ்நாடு அரசு இவருக்கு 2019 ஆம் ஆண்டிற்கான முதலமைச்சர் கணினித் தமிழ் விருது வழங்கியுள்ளது.
# எஸ். ராஜா ராமன்

## கல்வியும், பணியும்

மதுரை யாதவா கல்லூரியில் இயற்பியல் பாடத்தில் பட்டம் பெற்றுள்ள ராஜா ராமன், சென்னையில் தகவல் தொழில் நுட்ப தனியார் நிறுவனமொன்றில் பணியாற்றி வருகிறார்.
# எஸ். ராஜா ராமன்

## தமிழ்க் கணிமைக்கான பங்களிப்புகள்

### உருவாக்கிய மென்செயலிகள்

- *வாணி* எனும் தமிழ் எழுத்துப் பிழை திருத்தி
- *நாவி* எனும் தமிழ் சந்திப் பிழை திருத்தி
# எஸ். ராஜா ராமன்

## தமிழ்க் கணிமைக்கான பங்களிப்புகள்

### எழுதிய நூல்கள்

- *மானிட்டர் உலகம்* எனும் மின்னூல்
# மாட்ரிட், 1987

***மாட்ரிட், 1987*** 2011ல் வெளிவந்த ஸ்பானிஸ் நாடகத் திரைப்படமாகும். இதனை டேவிட் டிரூபா எழுதி இயக்கியிருந்தார். இத்திரைப்படத்தில் ஜோசே சேக்ரிட்டன் மற்றும் மரியா வேல்வர்டே ஆகியோர் நடித்திருந்தனர்.  
இத்திரைப்படம் 2011-ல் சான் செபாஸ்டின் சர்வதேச திரைப்பட விழாவில் பங்குபெற்றது.
# மாட்ரிட், 1987

## கதைச் சுருக்கம்

ஒரு வயதான ஆண் பத்திரிகையாளரும், ஒரு சிறந்த இளம் இதழியல் மாணவியும் ஒற்றைத்துண்டுடன் குளியறைக்குள் மாட்டிக் கொள்கின்றார்கள். அவர்களிடையே நடக்கும் உரையாலும், புரிதலுமே திரைப்படமாகும்.
# மாட்ரிட், 1987

## தயாரிப்பு

மாட்ரிட் இடத்தில் பன்னிரெண்டு நாளில் இத்திரைப்படம் எடுக்கப்பட்டது. இத்திரைப்படத்தினை டேவிட் டிரூபா தனக்கு 1980களில் இளம் ஸ்பெயின் இதழாருடன் ஏற்பட்ட சம்பவத்தின் அடிப்படையில் இயக்கியிருந்தார்.
# மாட்ரிட், 1987

## வெளியீடு

22 செப்டம்பர் 2011ல் *மாட்ரிட், 1987* திரைப்படம் சான் செபாஸ்டின் சர்வதேச திரைப்பட விழாவில் திரையிடப்பட்டது. இத்திரைப்படம் 2011 சண்டேன்ஸ் திரைப்பட விழாவிலும் சர்வதேச வெளியீட்டில் வெளிவந்துள்ளது.
# அந்த ராத்திரிக்கு சாட்சி இல்லை

**அந்த ராத்திரிக்கு சாட்சி இல்லை** (*Antha Rathirikku Satchi Illai*) 1982 ஆம் ஆண்டு அக்டோபர் மாதம் 15 ஆம் தேதியன்று வெளிவந்த இந்தியத் தமிழ் திரைப்படமாகும். இத்திரைப்படத்தை ஆர். சுந்தர்ராஜன் இயக்கியிருந்தார். இத்திரைப்படத்தில் கபில் தேவ் என்ற நடிகர் அறிமுகம் ஆனார். இவருடன் சுலக்சனா, சிவ சந்திரன், வனிதா கிருஷ்ணசந்திரன் போன்றோர் நடித்திருந்தனர். கே.வி. மகாதேவன் படத்திற்கு இசையமைத்திருந்தார்.
# அந்த ராத்திரிக்கு சாட்சி இல்லை

## நடிகர்கள்

- கபில் தேவ்
- சுலக்சனா
- சிவசந்திரன்
- வனிதா கிருஷ்ணசந்திரன்
- உசா
- எஸ். எஸ். சந்திரன்
- செந்தில்
# அந்த ராத்திரிக்கு சாட்சி இல்லை

## பாடல்கள்

இத்திரைப்படத்திற்கு கே. வி. மகாதேவன் இசையமைத்திருந்தார்.
# ஒட்டுநிலை (மொழியியல்)

இலக்கண நூலார் பகுதி என்று கூறுவதை மொழி நூலார் அடிச்சொல் என்பர். இத்தகைய அடிச்சொற்கள் இரண்டு இணையும் போது அவற்றுள் ஒன்று சிதையாமல் இருக்க மற்றொன்று சிதைந்து விடும். இவ்வாறு அடிச்சொற்கள் இணைந்த நிலையை **ஒட்டுநிலை** (*Agglutination*) என்பர்.  
எடுத்துக்காட்டு: அறி+த்(ந்)+த்+ஆன்=அறிந்தான்.  
உலகில் பெரும்பான்மையான மொழிகள் ஒட்டுநிலையைச் சார்ந்தே வருவன. சித்திய மொழி, திராவிட மொழிகள், சப்பானிய, கொரிய, பினிஷிய, பாஸ்க் மொழிகளும் தென் ஆப்பிரிக்கா ,ஆஸ்திரேலிய பழங்குடியினரின் மொழிகளும் இவ்வகை மொழிகளேயாகும்.
# கிருஷ்ண முரளி

**கிருஷ்ண முரளி** (, 22 சனவரி 1958) என்பவர் இந்திய திரையுலகில் கதாசிரியர், நடிகர், இயக்குநர் மற்றும் தயாரிப்பாளர் என பன்முகத் திறன் பெற்றவர். இவர் பொதுவாக தெலுங்குத் திரைப்படங்களில் பங்களித்துள்ளார். இவர் 150 க்கும் அதிகமான தெலுங்குப் படங்களுக்கு திரைகதை எழுதியுள்ளார். வர்த்த ரீதியில் வெற்றிப்பட்ட திரைப்படங்களை தயாரித்தும் உள்ளார்.  
டெம்பர் , அத்தாரிண்டிகி தாரேதி அத்தடு போன்ற திரைப்படங்களில் இவருடைய நடிப்புத் திறன் வெளிப்பட்டது.
# கிருஷ்ண முரளி

## விருதுகள்

;தென்னிந்திய சர்வதேசத் திரைப்பட விருதுகள்
- 2012 – சிறந்த நகைச்சுவைக்கான விருதுக்கு பரிந்துரைக்கப்பட்டது *கிருஷ்ணம் வந்தே ஜகத்குரும்*
# வக்கன்தம் வம்சி

**வக்கன்தம் வம்சி** இந்தியத் திரைப்பட கதையாசிரியர் ஆவார். இவர் பொதுவாக தெலுங்கு மொழித் திரைப்படடங்களுக்கு கதையும், வசனமும் எழுதியுள்ளார்.  
தெலுங்கு கதாநாயகர்களுக்காக இவர் எழுதும் வசனங்கள் பெரும் வரவேற்பினைப் பெற்றுள்ளன. மகேஷ் பாபு, ரவி தேஜா , ராம் சரண் , ஜூனியர் என்டிஆர் மற்றும் அல்லு அர்ஜுன் போன்ற கதாநாயகர்கள் இவருடைய கதை வசனத்தால் வணிக ரீதியில் வெற்றி பெற்றுள்ளனர்.
# வக்கன்தம் வம்சி

## திரைப்படங்கள்

### கதையாசிரியராக

| ஆண்டு | திரைப்படம் | நடிகர்கள் |  |
| --- | --- | --- | --- |
| 2002 | கழுசுகோவலனி | உதய் கிரண், காஜலா |  |
| 2006 | அசோக் | ஜூனியர் என்டிஆர், சமீரா ரெட்டி |  |
| 2007 | அதிதி | மகேஷ் பாபு, அம்ரிதா ராவ் |  |
| 2009 | கிக் | ரவி தேஜா, இலியானா டி 'குரூஸ் (நடிகை) |  |
| 2009 | கல்யாண்ராம் கதை | கல்யாண் ராம், சனா கான், சாம் |  |
| 2011 | ஊசரவல்லி | ஜூனியர் என்டிஆர், தமன்னா (நடிகை) |  |
| 2014 | யுவடு | ராம் சரண், சுருதி ஹாசன் |  |
| 2014 | ரேஸ் குர்ரம் | அல்லு அர்ஜுன், சுருதி ஹாசன் |  |
| 2014 | கிக் | சல்மான் கான், ஜாக்குலின் பெர்னாண்டஸ் |  |
| 2015 | டெம்பர் | ஜூனியர் என்டிஆர், காஜல் அகர்வால் |  |
| 2015 | கிக் 2 | ரவி தேஜா, ராகுல் பிரீத் சிங் | } |
# கிக் (2014 திரைப்படம்)

***கிக்*** 2014ல் வெளிவந்த இந்திய அதிரடித் திரைப்படமாகும். இத்திரைப்படம் தெலுங்குத் திரைப்படமான கிக்ன் மறுவாக்கமாக வெளிவந்தது. இத்திரைப்படத்தில் சல்மான் கான், ஜாக்குலின் பெர்னாண்டஸ் ஆகியோர் முக்கிய கதாப்பாத்திரங்களில் நடித்தனர். திரைகதை சேத்தன் பகத் எழுத்தாளரால் உள்வாங்கி எழுதப்பட்டது. 25 ஜூலை 2014 ல் இத்திரைப்படம் வெளிவந்தது.
# கிக் (2009 திரைப்படம்)

***கிக்*** 2009ல் வெளிவந்த இந்தியா தெலுங்கு அதிரடித் திரைப்படம் திரைப்படமாகும். இதனை வக்கன்தம் வம்சி கதையில், சுரேந்திரர் ரெட்டி இயக்கியிருந்தார். இத்திரைப்படத்தில் ரவி தேஜா, இலியானா டி 'குரூஸ் (நடிகை) ஆகியோர் முக்கிய வேடங்களில் நடித்திருந்தனர்.  
இப்படத்திற்கு தமன் இசையமைத்திருந்தார். இத்திரைப்படம் தமிழில் *தில்லாலங்கடி (திரைப்படம்)* என்ற பெயரிலும், இந்தியில் கிக் என்ற அதே பெயரிலும் மறுவாக்கம் செய்து வெளிவந்தது.
# தஞ்சாவூர் நிசும்பசூதனி கோயில்

**தஞ்சாவூர் நிசும்பசூதனி கோயில்**, தமிழ்நாடு, தஞ்சை மாவட்டம், தஞ்சாவூரில் கீழவாசல் பகுதியில் உள்ள பூமால் ராவுத்தர் கோயில் தெருவில் அமைந்துள்ளது.
# தஞ்சாவூர் நிசும்பசூதனி கோயில்

## மூலவர்

இக்கோயிலின் மூலவராக நிசும்பசூதனி அமர்ந்த கோலத்தில் உள்ளார். மூலவரை வட பத்ரகாளி என்றும், ராகுகால காளியம்மன் என்றும் அழைக்கின்றனர்.
# தஞ்சாவூர் நிசும்பசூதனி கோயில்

## கோயில் அமைப்பு

இக்கோயில் முன் மண்டபம், கருவறையுடன் கூடிய விமானத்துடன் அமைந்துள்ளது. முன்மண்டப முகப்பில் அம்மனின் அமர்ந்த கோல உருவம் காணப்படுகிறது.
# தஞ்சாவூர் நிசும்பசூதனி கோயில்

## சிறப்பு

திருவாலங்காட்டுச் செப்பேட்டு வரிகளால் தஞ்சை நகரில் சோழர்களுடைய ஆட்சி ஆரம்பிக்கும் காலகட்டத்தில் சும்பன், நிசும்பன் என்ற அரக்கர்களை அழித்து வெற்றிவாகை சூடிய நிசும்பசூதனிக்கான கோயில் அமைக்கப்பட்டதாகக் கூறப்படுகிறது. ஆறு அடி உயரத்திற்கும் மேலுள்ள அம்மன் தன் கரங்களில் பல படைக்கலன்களைக் கொண்டுள்ளார். தீச்சுடர் போல் கேசம், முகத்தில் உறுதி, அசுரர்களை அழிக்க வேண்டும் என்னும் சீற்றம், வலது காதில் பிரேத குண்டலம், இடக்காதில் பெரிய குழை, சதை வற்றிய உடல், திண்மையான நீண்டு தொங்கும் மார்பகங்கள், அவற்றைச் சுற்றிலும் கச்சாகக் காணப்படுகின்ற பாம்பு, உடலில் மண்டை ஓடுகள், எட்டுக் கரங்களிலும் ஆயுதங்களைக் கொண்டுள்ள அம்மனின் ஓர் இடக்கரம் காலின் கீழ் கிடக்கும் அசுரரைக் காண்பிக்கிறது. அவளது வலது அடி துண்டிக்கப்பட்ட ஒரு தலையின்மீது ஊன்றப்பட்ட நிலையில் உள்ளது. இச்சிற்பத்தினைப் போன்ற வடிவம் தமிழகத்தில் வேறு எங்கும் கிடையாது. மத்தியப் பிரதேசத்தில் இதே வடிவில் அன்னை எலும்புருவில் காட்சி அளிக்கும் மற்றொரு சிற்பம் இருப்பதாகச் சிற்பவியல் வல்லுநர்கள் கருதுகின்றனர். சத்ரு சம்காரியாக, வெற்றித்தெய்வமாக காட்சி தருகிறாள் நிசும்பசூதனி.
# தஞ்சாவூர் நிசும்பசூதனி கோயில்

## குடமுழுக்கு

55 ஆண்டுகளுக்குப் பின்னர் திருப்பணிகள் மேற்கொள்ளப்பட்டு சூன் 23, 2016 காலை இக்கோயிலின் குடமுழுக்கு நடந்தது. தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் நிசும்பசூதனி கோயில்

## அருகிலுள்ள கோயில்

- தஞ்சாவூர் வைத்தியநாதேஸ்வரர் கோயில்
# சிவகங்கை மருத்துவக் கல்லூரி மற்றும் மருத்துவமனை

**சிவகங்கை மருத்துவக் கல்லூரி மற்றும் மருத்துவமனை** (GSMCH) 2012-13 கல்வியாண்டில் சிவகங்கை மாவட்டத்தில் தொடங்கப்பட்ட தமிழக அரசின் மருத்துவக் கல்லூரியாகும். இக்கல்லூரி ஆண்டுதோறும் மருத்துவப் படிப்பிற்காக 100 இடங்களைக் கொண்டுள்ளது. இந்திய மருத்துவக் கழகத்தின் அனுமதியுடன், தமிழ்நாடு டாக்டர் எம்.ஜி.ஆர் மருத்துவப் பல்கலைக்கழகத்தின் இணைப்புக் கல்லூரியாக செயல்பட்டு வருகிறது.
# சிவகங்கை மருத்துவக் கல்லூரி மற்றும் மருத்துவமனை

## அமைவிடம்

சிவகங்கை தொண்டி சாலையில் வாணியங்குடியில் 30 ஏக்கர் பரப்பளவில் சுமார் 114 கோடி செலவில் கட்டிடம் கட்டப்பட்ட கட்டிடத்தில் செயல்பட்டு வருகிறது.
# 1932 கோடைக்கால ஒலிம்பிக் விளையாட்டுப் போட்டிகள்

**1932 கோடைக்கால ஒலிம்பிக் விளையாட்டுப் போட்டிகள்** (*1932 Summer Olympics*), அலுவல்முறையாக **பத்தாம் ஒலிம்பியாடின் விளையாட்டுப் போட்டிகள்** (*Games of the X Olympiad*) அமெரிக்க ஐக்கிய நாடு கலிபோர்னியா மாநிலத்தின் லாசு ஏஞ்சலசு நகரில் 1932ஆம் ஆண்டு சூலை 30 முதல் ஆகத்து 14 வரை நடைபெற்ற ஒலிம்பிக் விளையாட்டுப் போட்டிகள் ஆகும். இந்தப் போட்டிகளை ஏற்று நடத்த வேறெந்த நாடும் முன்வரவில்லை. உலகளவிலான பெரும் பொருளியல் வீழ்ச்சியின் போது நடத்தப்பட்டதால் பல நாடுகளும் விளையாட்டு வீரர்களும் லாசு எஞ்செலச் வரை பயணிக்க பணம் இல்லாதவர்களாக இருந்தனர். ஆம்ஸ்டர்டம் நகரில் 1928இல் நடந்த ஒலிம்பிக்கில் பங்கேற்ற போட்டியாளர்களின் எண்ணிக்கையில் பாதி கூட இந்தப் போட்டிகளில் பங்கேற்கவில்லை. ஐக்கிய அமெரிக்காவின் குடியரசுத் தலைவர் எர்பெர்ட் ஹூவர் கூட பங்கேற்கவில்லை.  
ஒருங்கிணைப்புக் குழு தங்கள் அறிக்கையில் விளையாட்டுப் போட்டிகளுக்கான செலவினங்களை வெளியிடவில்லை; இருப்பினும் அக்கால செய்தித் தாள்கள் இதில் US$1,000,000 இலாபம் கண்டதாக குறிப்பிட்டன.
# 1932 கோடைக்கால ஒலிம்பிக் விளையாட்டுப் போட்டிகள்

## பங்கேற்ற நாடுகள்

1932 ஒலிம்பிக்கில் மொத்தம் 37 நாடுகள் பங்கேற்றன. கொலம்பியா முதன்முதலாக பங்கேற்றது. 1924 போட்டிகளில் பங்கேற்க இயலாது போன சீனக் குடியரசும் இந்தப் போட்டிகளில் முதன் முதலாக ஒற்றைப் போட்டியாளரை அனுப்பி பங்கேற்றது.
# 1932 கோடைக்கால ஒலிம்பிக் விளையாட்டுப் போட்டிகள்

## பதக்கங்கள்

1932ஆம் ஆண்டு ஒலிம்பிக்கில் மிகக் கூடுதலான பதக்கங்களை வென்ற முதல் பத்து நாடுகளின் பட்டியல் கீழே தரப்பட்டுள்ளது.  
| 1 | align= <small>(நடத்தும் நாடு)<small> | 41 | 32 | 30 | 103 |  |
| --- | --- | --- | --- | --- | --- | --- |
| 2 | align= | 12 | 12 | 12 | 36 |  |
| 3 | align= | 10 | 5 | 4 | 19 |  |
| 4 | align= | 9 | 5 | 9 | 23 |  |
| 5 | align= | 7 | 7 | 4 | 18 |  |
| 6 | align= | 6 | 4 | 5 | 15 |  |
| 7 | align= | 5 | 8 | 12 | 25 |  |
| 8 | align= | 4 | 7 | 5 | 16 |  |
| 9 | align= | 3 | 12 | 5 | 20 |  |
| 10 | align= | 3 | 1 | 1 | 5 | } |
# விக்கிப்பீடியா:Statistics/weekly/19-Jun-2016
| 117 | 182.74.119.242 | 0 | 1 | 0 | 0 | 0 | 0 | 0 | 1 | 0 |  |
| 118 | 117.217.214.14 | 0 | 1 | 0 | 0 | 0 | 0 | 0 | 1 | 0 |  |
| 119 | 117.221.242.151 | 0 | 1 | 0 | 0 | 0 | 0 | 0 | 1 | 2 |  |
| 120 | 51.36.94.80 | 0 | 1 | 0 | 0 | 0 | 0 | 0 | 1 | 89 |  |
| 121 | 103.21.166.2 | 0 | 0 | 0 | 0 | 0 | 0 | 1 | 1 | 0 |  |
| 122 | Aathavan jaffna | 0 | 1 | 0 | 0 | 0 | 0 | 0 | 1 | 22 |  |
| 123 | 180.234.115.36 | 0 | 1 | 0 | 0 | 0 | 0 | 0 | 1 | 501 |  |
| 124 | R.Eswaran | 0 | 1 | 0 | 0 | 0 | 0 | 0 | 1 | 77 |  |
| 125 | Satdeep Gill | 0 | 1 | 0 | 0 | 0 | 0 | 0 | 1 | 28 |  |
| 126 | 106.194.27.3 | 0 | 1 | 0 | 0 | 0 | 0 | 0 | 1 | 3 |  |
| 127 | Poipoise | 0 | 1 | 0 | 0 | 0 | 0 | 0 | 1 | 0 |  |
| 128 | Masum Ibn Musa | 0 | 1 | 0 | 0 | 0 | 0 | 0 | 1 | 18 |  |
| 129 | 2405:204:7083:6D21:5ED5:6BFD:886E:1CF9 | 0 | 1 | 0 | 0 | 0 | 0 | 0 | 1 | 0 |  |
| 130 | Narenko | 0 | 1 | 0 | 0 | 0 | 0 | 0 | 1 | 71 |  |
| 131 | Neechalkaran | 0 | 0 | 0 | 0 | 0 | 0 | 1 | 1 | 0 |  |
| 132 | 1.39.60.146 | 0 | 1 | 0 | 0 | 0 | 0 | 0 | 1 | 76 |  |
| 133 | 1.39.60.51 | 0 | 1 | 0 | 0 | 0 | 0 | 0 | 1 | 0 |  |
| 134 | 1.39.63.82 | 0 | 1 | 0 | 0 | 0 | 0 | 0 | 1 | 1 |  |
| 135 | Chairego apc | 0 | 1 | 0 | 0 | 0 | 0 | 0 | 1 | 34 |  |
| 136 | Asarsumi | 0 | 1 | 0 | 0 | 0 | 0 | 0 | 1 | 63 |  |
| 137 | 115.248.79.162 | 0 | 1 | 0 | 0 | 0 | 0 | 0 | 1 | 0 |  |
| 138 | Ravidreams | 0 | 0 | 0 | 0 | 0 | 0 | 1 | 1 | 0 |  |
| 139 | Sasitharagurukkal | 0 | 0 | 0 | 0 | 0 | 0 | 1 | 1 | 0 |  |
| 140 | 120.141.89.152 | 0 | 1 | 0 | 0 | 0 | 0 | 0 | 1 | 0 |  |
| 141 | 93.87.240.19 | 0 | 1 | 0 | 0 | 0 | 0 | 0 | 1 | 31 |  |
| 142 | தேவதர்ஷினி | 0 | 0 | 0 | 0 | 0 | 0 | 1 | 1 | 0 |  |
| 143 | சசிகலா கிருஷ்ணன் | 0 | 0 | 0 | 0 | 0 | 0 | 1 | 1 | 0 |  |
| 144 | Xaosflux | 0 | 0 | 0 | 0 | 0 | 0 | 1 | 1 | 0 |  |
| 145 | 5.31.196.155 | 0 | 1 | 0 | 0 | 0 | 0 | 0 | 1 | 50 |  |
| 146 | Indopug123 | 0 | 1 | 0 | 0 | 0 | 0 | 0 | 1 | 9 |  |
| 147 | 2406:5600:57:C2B9:ECD1:CA45:BE45:FB51 | 0 | 1 | 0 | 0 | 0 | 0 | 0 | 1 | 0 |  |
| 148 | Thangavel pranavan | 0 | 0 | 0 | 0 | 0 | 0 | 1 | 1 | 0 |  |
| 149 | 101.222.191.39 | 0 | 1 | 0 | 0 | 0 | 0 | 0 | 1 | 14 |  |
| 150 | Vigneshajith1606 | 0 | 0 | 0 | 0 | 0 | 0 | 1 | 1 | 0 |  |
| 151 | 223.235.45.90 | 0 | 1 | 0 | 0 | 0 | 0 | 0 | 1 | 0 | } |
# குமரகுருபரன் (கவிஞர்)

**குமரகுருபரன்** (1974 - சூன் 19, 2016) தமிழகக் கவிஞர்களில் குறிப்பிடத்தக்கவர். இவர் குமுதம், தினமலர், விண்நாயகம் ஆகிய இதழ்களில் பணியாற்றியவர். கனடா, தமிழ் இலக்கியத் தோட்டம் இவரது *மறுபடியும் முதலில் இருந்து ஆரம்பிக்க முடியாது* என்ற நூலுக்கு 2015 ஆம் ஆண்டிற்கான கவிதைப் பரிசை வழங்கிக் கௌரவித்தது.
# குமரகுருபரன் (கவிஞர்)

## வாழ்க்கைக் குறிப்பு

குமரகுருபரன் தமிழ்நாடு, திருநெல்வேலியில் 1974 இல் பிறந்தவர். கால்நடை மருத்துவம் படித்தவர். *அந்திமழை* என்ற இதழுக்காக ஆனந்த விகடனின் சிறந்த மாணவ ஆசிரியர் என்ற விருதைப் பெற்றார்.
- *இன்னொருவனின் கனவு* (கட்டுரைத் தொகுப்பு)
- *பயணிகள் கவனிக்கவும்* (பயண நூல்)
# குமரகுருபரன் (கவிஞர்)

## விருதுகள்

- சிறந்த கவிதை நூலுக்கான தமிழ் இலக்கியத் தோட்ட விருது. ஆனால் குமரகுருபரன் அதனை வாங்க மறுத்து விட்டார்.
# குமரகுருபரன் (கவிஞர்)

## மறைவு

குமரகுருபரன் தனது 42வது அகவையில் 2016 சூன் 19 அன்று அதிகாலையில் சென்னையில் மாரடைப்பால் காலமானார்.
# 1928 கோடைக்கால ஒலிம்பிக் விளையாட்டுப் போட்டிகள்

**1928 கோடைக்கால ஒலிம்பிக் விளையாட்டுப் போட்டிகள்** (*1928 Summer Olympics*, டச்சு: *Olympische Zomerspelen 1928*), அலுவல்முறையாக **ஒன்பதாவது ஒலிம்பியாடின் விளையாட்டுப் போட்டிகள்**, நெதர்லாந்தின் ஆம்ஸ்டர்டம் நகரில் நடைபெற்ற பன்னாட்டு பல்துறை விளையாட்டுப் போட்டிகள் ஆகும். 1920 மற்றும் 1924 ஒலிம்பிக் விளையாட்டுகளுக்கு ஆட்டக் கேள்வி விடுத்திருந்தது; ஆனால் முறையே பெல்ஜியத்தின் ஆண்ட்வெர்ப்பிற்கும் and பியர் தெ குபர்த்தெனின் பாரிசிற்கும் விட்டுக் கொடுக்க வேண்டியதாயிற்று. 1928க்கு ஆட்டக்கேள்வி விடுத்த மற்றொரு நகரமான லாஸ் ஏஞ்சலஸ் நான்காண்டுகள் கழித்து 1928 ஒலிம்பிக்கை நடத்தியது.  
1932ஆம் ஆண்டு போட்டிகளை நடத்த முன்னேற்பாடாக இந்த விளையாட்டுக்களுக்கான வரவு செலவு கணக்கை ஐக்கிய அமெரிக்க ஒலிம்பிக் குழு கண்காணித்தது; மொத்த செலவு அமெரிக்க $1.183 மில்லியன் என்றும் வரவு அமெரிக்க$1.165 மில்லியன் என்றும் நட்டம் அமெரிக்க$ 18,000 என்றும் மதிப்பிட்டது. இந்த நட்டம் முந்தைய ஒலிம்பிக்கை விட குறைவானதாகவும் மதிப்பிட்டது.
# 1928 கோடைக்கால ஒலிம்பிக் விளையாட்டுப் போட்டிகள்

## பங்கேற்ற நாடுகள்

ஆம்ஸ்டர்டம் ஒலிம்பிக்கில் 46 நாடுகள் பங்கேற்றன. மால்ட்டா, பனாமா, மற்றும் தெற்கு ரொடீசியா (தற்போது சிம்பாப்வே) முதல்முறையாகப் பங்கேற்றன.
# 1928 கோடைக்கால ஒலிம்பிக் விளையாட்டுப் போட்டிகள்

## பதக்க எண்ணிக்கை

1928 ஒலிம்பிக்கில் மிகுந்த பதக்கங்கள் பெற்ற முதல் பத்து நாடுகள்:
| 1 | align= | 22 | 18 | 16 | 56 |  |
| --- | --- | --- | --- | --- | --- | --- |
| 2 | align= | 10 | 7 | 14 | 31 |  |
| 3 | align= | 8 | 8 | 9 | 25 |  |
| 4 | align= | 7 | 6 | 12 | 25 |  |
| 5 | align= | 7 | 5 | 7 | 19 |  |
| 6 | align= | 7 | 4 | 4 | 15 |  |
| 7 | align= | 6 | 10 | 5 | 21 |  |
| 8 | align= <small>(நடத்தும் நாடு)<small> | 6 | 9 | 4 | 19 |  |
| 9 | align= | 4 | 5 | 0 | 9 |  |
| 10 | align= | 4 | 4 | 7 | 15 | } |
# 1924 கோடைக்கால ஒலிம்பிக் விளையாட்டுப் போட்டிகள்

**1924 கோடைக்கால ஒலிம்பிக் விளையாட்டுப் போட்டிகள்** (*1924 Summer Olympics*, ), அலுவல்முறையாக **எட்டாம் ஒலிம்பியாடு போட்டிகள்**, பிரான்சு நாட்டில் பாரிஸ் நகரில் 1924இல் நடத்தப்பட்ட பன்னாட்டு பல்துறை விளையாட்டுப் போட்டிகள் ஆகும். 1900 ஆண்டிற்குப் பின்னர் பாரிசு இரண்டாம் முறையாக ஒலிம்பிக் போட்டிகளை நடத்தியது. 1924ஆம் ஆண்டு ஒலிம்பிக் நடத்துவதற்கு ஆறு ஆட்டக்கேள்விகள் வந்தன; ஆம்ஸ்டர்டம், பார்செலோனா, லாஸ் ஏஞ்சலஸ், பிராகா, உரோம் நகரங்களுக்கு எதிராக பாரிஸ் தேர்ந்தெடுக்கப்பட்டது. 1921இல் லோசானில் நடந்த 20வது ப.ஒ.கு அமர்வில் இத்தேர்வு நடந்தது.  
எட்டாம் ஒலிம்பியாடு நடத்தியதற்கான செலவு 10,000,000 பிரெஞ்சு பிராங்க் என மதிப்பிடப்பட்டுள்ளது. ஒரு நேரத்தில் 60,000 பார்வையாளர்கள் வந்திருந்த போதிலும் 5,496,610 பிரெஞ்சு பிராங்க் வருமானமே இருந்ததால் இந்த ஒலிம்பிக் பெரும் நட்டமாக முடிந்தது. .
# 1924 கோடைக்கால ஒலிம்பிக் விளையாட்டுப் போட்டிகள்

## பங்கேற்ற நாடுகள்

பாரிசு ஒலிம்பிக்கில் மொத்தம் 44 நாடுகள் பங்கேற்றன. எக்குவடோர், எயிட்டி, அயர்லாந்து, லாத்வியா, லிதுவேனியா, பிலிப்பீன்சு, போலந்து, உருகுவை முதன்முதலாக பங்கேற்றன.  
- ஜெர்மனி பங்கேற்க அழைக்கப்படவில்லை.  
- சீனாவும் துவக்க விழாவில் கலந்து கொண்டது; ஆனால் அதன் நான்கு போட்டியாளர்களும் (அனைவரும் டென்னிசு விளையாட்டாளர்கள்) போட்டியிலிருந்து விலகிக் கொண்டனர்.
# 1924 கோடைக்கால ஒலிம்பிக் விளையாட்டுப் போட்டிகள்

## பதக்க எண்ணிக்கை

1924 ஒலிம்பிக்கில் மிகுந்த பதக்கங்கள் பெற்ற முதல் பத்து நாடுகளாவன:
| 1 | align= | 45 | 27 | 27 | 99 |  |
| --- | --- | --- | --- | --- | --- | --- |
| 2 | align= | 14 | 13 | 10 | 37 |  |
| 3 | align= <small>(நடத்தும் நாடு)<small> | 13 | 15 | 10 | 38 |  |
| 4 | align= | 9 | 13 | 12 | 34 |  |
| 5 | align= | 8 | 3 | 5 | 16 |  |
| 6 | align= | 7 | 8 | 10 | 25 |  |
| 7 | align= | 5 | 2 | 3 | 10 |  |
| 8 | align= | 4 | 13 | 12 | 29 |  |
| 9 | align= | 4 | 1 | 5 | 10 |  |
| 10 | align= | 3 | 7 | 3 | 13 | } |  
- பன்னாட்டு ஒலிம்பிக் குழுவின் நிறுவனரும் தற்கால ஒலிம்பிக் இயக்கத்தின் தந்தையாகக் கருதப்படுபவருமான பியர் தெ குபர்த்தென் தானாகவே 21 தங்கப் பதக்கங்களை 1922 பிரித்தானிய எவரெஸ்ட் சிகரமேறும் அணியின் உறுப்பினர்களுக்கு வழங்கினார்; இதில் 12 பிரித்தானியர்கள், 7 இந்தியர்கள், ஒரு ஆத்திரேலியர், ஒரு நேபாளி இருந்தனர்.
# அரோள் கரோலி

**அரோள் கரோலி** (*Arrol Corelli*, பிறப்பு அக்டோபர் 3, 1985) என்பவர் ஓர் இந்திய இசையமைப்பாளர். இவர் மிஷ்கின் இயக்கி பாலாவின் பீ
சுடுடியோ தயாரித்த *பிசாசு* (2014) படத்திற்கு இசையமைத்தார். திரைப்படத் துறையில் அருள் என பலர் இருப்பதால் இயக்குநர் மிஷ்கின் அரோள் என இவருக்கு பெயரை மாற்றினார். அருளைக் கவர்ந்த இசைக் கலைஞர்களில் முதன்மையானவர் இத்தாலிய வயலின் இசை மேதை கரோலி. ஆகவே அவர் பெயரையும் தன் பெயரோடு இணைத்துக்கொண்டார்.
# அரோள் கரோலி

## வாழ்க்கை

அருள் முருகன் என்ற இயற்பெயர் கொண்ட அரோள் கரோலியின் பூர்வீகம் தேனி மாவட்டம் என்றாலும் வளர்ந்தது சென்னை மறைமலை நகரில். இவர் தன் ஐந்து வயதில் கருநாடக சங்கீதத்தில் வயலின் வாசிக்க சிறீ இரவிக்குமாரிடம் கற்கத் துவங்கினார். 12 வயதில் ஏ. கன்யாகுமாரியிடமும் வயலின் கற்றார். ஆசிரியர் செண்ட் பீட்டரிடம் மேற்கத்திய இசையில் பியானோ கற்றுக் கொள்ளவும் ஆரம்பித்தார். பன்னிரெண்டாம் வகுப்பு முடித்ததும், இசை ஆர்வத்தின் காரணமாக மேற்கொண்டு படிக்க விரும்பவில்லை என்றாலும். பெற்றோரால் சி.ஏ. படிக்க அனுப்பப்பட்டார். பெற்றோர் பேச்சை மீற முடியாமல் சி.ஏ. படித்து முடித்து பட்டையக் கணக்காளர் வேலையிலும் சேர்ந்தார். முதல் மாதச் சம்பளம் கைக்கு வந்ததும் இசைக் கருவிகளை வாங்க ஆரம்பித்தார்.  
சிறிய ஒலிப்பதிவு மையத்தை அமைக்கத் தேவையான கருவிகளை ஒவ்வொன்றாக வாங்கத் துவங்கினார். மேலும் இசைக்கலவை (சவுண்ட் மிக்சிங்), நிரலாக்கம் (புரோகிராமிங்) போன்ற இசையின் தொழில்நுட்பங்களையெல்லாம் இணைய கானொளி வழியாகக் கற்றுக்கொண்டார். சொந்த இசை ஆல்பங்களை உருவாக்கிக் கொண்டிருந்த இவருக்கு, ஒரு கட்டத்தில் இசையைத் தவிர வேறெதையும் நினைக்க முடியவில்லை. 2012 இல் வேலையை விட்டுவிட்டார். ஆனால் வீட்டில் சொல்லப் பயந்து மறைத்துவிட்டார். திரைப்படத்திற்கு இசையமைக்க விரும்பி அதற்கான முயற்சியில் இறங்கினார். திரைப்படத்துறையில் யாரையும் தெரியாத நிலை. செல்வாக்கு மிக்க குடும்பப் பின்னணியும் இல்லாததால் வாய்ப்பு கிடைக்கவில்லை. கையிருப்பில் இருந்த சேமிப்புப் பணமும் காலியானது. ஒருவழியாக நண்பர் மூலமாக இயக்குநர் மிஷ்கினைச் சந்திக்கும் வாய்ப்பு கிடைத்தது. மிஷ்கின் இரண்டு முழு நீளத் திரைக்கதைகளைச் சொல்லி அதற்கு ஏற்ப பின்னணி இசையமைக்கச் சொன்னார். பின்னணி இசையை அழகாகக் கோத்துக் கொடுக்க அதில் திருப்தி அடைந்த இயக்குநர். முதற்பட வாய்ப்பை அளித்தார்.  
படத்துக்கு ஏற்றவாறு தன் மனதில் ஓடிய இசையை வயலினில் வாசித்துப் பதிவு செய்திருந்தார் அதுதான் ‘நதி போகும் கூழாங்கல் பயணம்’ என்ற பாடலாக உருவாகியது. படம் முழுக்க சிம்ஃபனி இசை பாணியில் 40 உருப்படி ஆர்கெஸ்டிரா வைத்து பிரம்மாண்டமாக இசை உருவாக்கப்பட்டது.  
‘பிசாசு’ படம் கண்ட வெற்றி பாண்டியராஜ் இயக்கிய ‘பசங்க-2’ பட வாய்ப்பைத் தேடித் தந்தது. தற்போது மிஷ்கின் தயாரிப்பில் சவரக்கத்தி, இயக்குநர் வெற்றி மாறனும் பாக்ஸ் ஸ்டார் புரொடக்சனும் இணைந்து தயாரிக்கும் அண்ணனுக்கு ஜே போன்ற படங்களுக்கு இசையமைத்து வருகிறார்.
# அரோள் கரோலி

## வாழ்க்கை

### இசையமைப்பில் வெளியானவை

| ஆண்டு | தமிழ் | தெலுங்கு | கன்னடம் | குறிப்பு |
| --- | --- | --- | --- | --- |
| 2014 | *பிசாசு* • | *பிசாச்சி* (2015) | *ராக்சசி* • | 2015 ஆண்டிற்கான சிறந்த பின்னணி இசைக்கானவிஜய் விருதுகள் பெற்றது (தமிழ்) |
| 2015 | *பசங்க 2* • | ''மேமு (2016) | } |  |
# அரோள் கரோலி

## வாழ்க்கை

### இசையமைப்பில் வெளியானவை

#### தயாரிப்பில் உள்ள படங்கள்

| 2016 | *தமிழ்* | *சவரக்கத்தி* • | தயாரிப்பில் |
| --- | --- | --- | --- |
| 2016 | *தமிழ்* | *துப்பறிவாளன்* • | தயாரிப்பில் |
# காரிமங்கலம் வட்டம்

**காரிமங்கலம் வட்டம்**, தமிழ்நாட்டின் தர்மபுரி மாவட்டத்தில் உள்ள ஏழு வட்டங்களில் ஒன்றாகும். இந்த வட்டம், தருமபுரி மாவட்டத்தின் பாலக்கோடு மற்றும் அரூர் வட்டங்களைச் சீரமைத்து பிரித்து, காரிமங்கலம் பேரூராட்சியைத் தலைமையிடமாகக் கொண்டு 2016ஆம் ஆண்டு பிப்ரவரி 10ஆம் நாள் உருவாக்கப்பட்டது. இந்த வட்டத்தின் கீழ் 40 வருவாய் கிராமங்கள் உள்ளன.இவ்வட்டம் காரிமங்கலம், கம்பைநல்லூர், பெரியனஹள்ளி,என 3 உள்வட்டங்கள் கொண்டது.  
இவ்வட்டத்தில் காரிமங்கலம் ஊராட்சி ஒன்றியம் உள்ளது.
# நல்லம்பள்ளி வட்டம்

**நல்லம்பள்ளி வட்டம்**, தமிழ்நாட்டின் தருமபுரி மாவட்டத்தில் உள்ள ஏழு வட்டங்களில் ஒன்றாகும். இந்த வட்டம், தருமபுரி மாவட்டத்தின் தருமபுரி வட்டத்தினைச் சீரமைத்து பிரித்து, நல்லம்பள்ளியைத் தலைமையிடமாகக் கொண்டு 2016ஆம் ஆண்டு பிப்ரவரி 11ஆம் நாள் உருவாக்கப்பட்டது. இந்த வட்டத்தின் கீழ் நல்லம்பள்ளி, இந்தூர், பாளையம் என 3 உள்வட்டங்களும், 31 வருவாய் கிராமங்களும் உள்ளன.  
இவ்வட்டத்தில் நல்லம்பள்ளி ஊராட்சி ஒன்றியம் உள்ளது.
# தெய்வத் திருமணங்கள் (திரைப்படம்)

**தெய்வத் திருமணங்கள்** என்பது 1981 மார்ச் 6 இல் இந்து தொன்மவியல் சார்ந்து வெளிவந்த ஒரு தமிழ் திரைப்படமாகும். இத்திரைப்படத்தில் மூன்று இறைவனது திருமணங்கள் மூன்று கதைகளாக இருந்தன. ஒவ்வொரு கதையும் தனி இயக்குநர், தனி இசையமைப்பாளரால் எடுக்கப்பட்டது.
# தெய்வத் திருமணங்கள் (திரைப்படம்)

## மூன்று கதைகள்

இப்படத்தில் இந்து சமயக் கடவுள்களின் மூன்று திருக்கல்யாணங்கள் மூன்று தனிக் கதைகளாக எடுக்கப்பெற்று, ஒன்றாக இணைக்கப்பட்டிருந்தன.  
| கதை | இயக்குநர் | இசையமைப்பாளர் |  |
| --- | --- | --- | --- |
| மீனாட்சி திருமணம் | ப. நீலகண்டன் | கே. வி. மகாதேவன் |  |
| வள்ளித் திருமணம் | கே.காமேஸ்வர ராவ் | ஜி. கே. வெங்கடேஷ் |  |
| திருமால் திருமணம் | கே. சங்கர் | எம். எஸ். விஸ்வநாதன் | } |
# தெய்வத் திருமணங்கள் (திரைப்படம்)

## மூன்று கதைகள்

### மீனாட்சி திருமணம்

முதலாவது கதை, *மீனாட்சி திருமணம்*. இதில் நடிகை லதா, மீனாட்சியாகவும், மோகன் சிவபெருமானாகவும் நடித்திருந்தனர்.  
**நடிகர்கள்**  
லதா  
மோகன்  
வரலட்சுமி  
அனுராதா ஸ்ரீராம்  
சீர்காழி கோவிந்தராஜன்  
வடிவுக்கரசி  
ஸ்ரீ வித்யா
# தெய்வத் திருமணங்கள் (திரைப்படம்)

## மூன்று கதைகள்

### சீனிவாச திருமணம்

இரண்டாவது கதை, *சீனிவாச திருமணம்*. இதில் ரவிகுமார், ஸ்ரீபிரியா ஆகியோர் நடித்திருந்தனர்.  
**நடிகர்கள்**  
ரவிகுமார்  
ஸ்ரீ தேவி  
ராஜம்  
வெண்ணிற ஆடை மூர்த்தி
# தெய்வத் திருமணங்கள் (திரைப்படம்)

## மூன்று கதைகள்

### வள்ளி திருமணம்

மூன்றாவது மற்றும் இறுதிக் கதை, *வள்ளித் திருமணம்*. இதில் வள்ளியாக ஸ்ரீதேவியும், முருகனாக ராஜ்குமாரும் நடித்திருந்தனர்.  
இத்திரைப்படத்தில் கே. பி. சுந்தராம்பாள் பாடிய பாடல் இடம்பெற்றிருந்தது. அனைத்து பாடல்களையும் கவிஞர் கண்ணதாசன் எழுதியிருந்தார்.
# தெய்வத் திருமணங்கள் (திரைப்படம்)

## இவற்றையும் காண்க

திருக்கல்யாணம்
# தெய்வத் திருமணங்கள்

**தெய்வத் திருமணங்கள்** என்பவை இறைவன் மற்றும் இறைவிக்கு நடக்கும் திருமணங்களாகும். இந்து சமயம், கிரேக்க சமயம் போன்றவற்றில் தெய்வங்களுக்குத் திருமணங்கள் நடந்திருக்கின்றன. இவற்றில் இந்து சமயத்தில் தெய்வத் திருமணங்கள் விழாவாகக் கொண்டாடப்படுகின்றன. கிறித்துவம், இசுலாம் போன்றவற்றில் இவை போன்ற தெய்வத் திருமணங்கள் நடைபெறுவதில்லை.
# தெய்வத் திருமணங்கள்

## இந்து சமயம்

இந்துத் தொன்மவியலின் அடிப்படையில் இந்து சமய கடவுள்கள் தம்பதிகளாக உள்ளனர். சிவபெருமான் - பார்வதி, திருமால் - திருமகள், முருகன் - வள்ளி, தெய்வானை, விநாயகர்- சித்தி புத்தி இவர்களது திருமணங்கள் தெய்வத் திருமணங்கள் என்று அழைக்கப்படுகின்றன. இந்து சமயத்தில் திருக்கல்யாணம் என்ற பெயரில் தெய்வங்களுக்குத் திருமணங்கள் செய்விக்கும் திருவிழா நடைபெறுகிறது. திருமண வரம் வேண்டியும், இல்லறம் சிறக்கவும் இவ்வாறு இறைவனுக்கும் இறைவிக்கும் பக்தர்கள் திருமணம் செய்து வைக்கின்றார்கள்.
# தெய்வத் திருமணங்கள்

## இந்து சமயம்

### சைவ சமய திருக்கல்யாணங்கள்

#### மீனாட்சி சுந்தரேசுவரர் திருக்கல்யாணம்

சைவ சமயக் கடவுளான சிவபெருமானுக்கும், மதுரை அரசியான மீனாட்சிக்கும் நடந்த திருக்கல்யாணம் சைவர்களின் திருக்கல்யாண விழாக்களில் பெரியதாகும். மீனாட்சி சுந்தரஸ்வரர் திருக்கல்யாணம் சுருக்கமாக மீனாட்சி திருக்கல்யாணம் என்று அழைக்கப்படுகிறது.  
சிவபெருமான் சுந்தரேசுவரர் என்ற கோலத்தில் மதுரை அரசியான மீனாட்சியை திருமணம் செய்துகொண்டார். இந்நிகழ்வை நினைவு கூறும் விதமாகவும், பக்தர்களின் வேண்டிதலுக்காகவும் மீனாட்சி சுந்தரேசுவரர் திருக்கல்யாணம் மதுரை மீனாட்சி சுந்தரேசுவரர் கோவிலில் சித்திரைத் திருவிழாவின் போது நடைபெறுகிறது. அப்போது பக்தர்கள் மொய் எழுதும் பழக்கமும் உள்ளது.
# தெய்வத் திருமணங்கள்

## இந்து சமயம்

### சைவ சமய திருக்கல்யாணங்கள்

#### முருகனின் திருக்கல்யாணங்கள்

கௌமாரம் எனும் சமயத்தின் முழுமுதற் கடவுளான முருகப்பெருமானுக்கு வள்ளி மற்றும் தெய்வானை எனும் இரு மனைவிகள் உள்ளனர்.. எனவே வள்ளி - முருகன் திருக்கல்யாணம், தெய்வானை முருகன் திருக்கல்யாணம் என இரு திருக்கல்யாணங்களை முருக பக்தர்கள் நடத்துகின்றனர். முருகன் வள்ளி திருக்கல்யாணம் சுருக்கமாக வள்ளி திருக்கல்யாணம் என்றும், முருகன் தெய்வானை திருக்கல்யாணம் சுருக்கமாக தெய்வானை திருக்கல்யாணம் என்றும் அழைக்கப்படுகிறது. வள்ளி திருக்கல்யாணத்தினை *வள்ளி குஹா பரிணயம்* என வடமொழியில் அழைக்கின்றனர்.  
**தெய்வானை திருக்கல்யாணம்** :
முருகன் சூரன் எனும் அரக்கனை அழித்தார். இந்நிகழ்வு சூரசம்ஹாரம் என்று அழைக்கப்படுகிறது. இந்த வெற்றிக்காக இந்திரன் தன்னுடைய மகள் தெய்வானையை முருகனுக்குத் திருமணம் செய்து வைத்தார். இத்திருக்கல்யாணம் திருப்பரங்குன்றத்தில் நடந்ததாக அத்திருத்தலத்தின் வரலாறு கூறுகிறது. திருச்செந்தூரில் கந்தசஷ்டிக்கு மறுநாள் முருகன், தெய்வானை திருக்கல்யாணம் நடக்கிறது.  
**வள்ளி திருக்கல்யாணம்** :
முருகன் வள்ளி திருமணம் காதல் திருமணமாகும். குறவர்களின் மகளான வள்ளி, பருவம் எட்டியதும் தினைப் பயிரை காவல் காக்கச் சென்றார். அங்கு முருகன் வேடுவன் வேடமிட்டு வள்ளியுடன் காதல் புரிந்தார். இதனையறிந்த வள்ளியின் தந்தை நம்பிராஜன், படையெடுத்துவந்து முருகனுடன் போரிட்டு மடிந்தார். வள்ளியின் கோரிக்கையை ஏற்று மீண்டும் நம்பிராஜனுக்கு உயிர்தர, வள்ளி முருகன் திருக்கல்யாணம் நடந்தேறியது.
# தெய்வத் திருமணங்கள்

## இந்து சமயம்

### வைணவ சமய திருக்கல்யாணங்கள்

#### சீனிவாச பத்மாவதி திருக்கல்யாணம்

சீனிவாச பத்மாவதி திருக்கல்யாணம் சுருக்கமாக சீனிவாச திருக்கல்யாணம் என்று அழைக்கப்படுகிறது.
# தெய்வத் திருமணங்கள்

## இந்து சமயம்

### வைணவ சமய திருக்கல்யாணங்கள்

#### சீதா ராமன் திருக்கல்யாணம்

சீதைக்கும் இராமனுக்கும் நடைபெறும் திருமணம் சீதா கல்யாணம் என்ற பெயரில் கொண்டாடப்படுகிறது. தென் இந்தியாவில் பத்ராசல ராமதாசர், சீதா கல்யாணத்தை தான் நிறுவிய ஆலயத்தில் நிகழ்த்தினார். இன்றும், தினமும் அங்கு சீதா கல்யாணம் நடைபெறுகிறது.வைணவர்களின் இல்லங்களில் நடைபெறும் நற்செயல்களில் சீதா கல்யாண வைபோகமே என்னும் தியாகராசரின் கீர்த்தகை தவறாது இடம்பெறும். இதில் இரண்டு முறைகள் உள்ளன. ஒன்று சடங்குப் பூர்வமாக திருமணம் நடத்தி வைப்பது. மற்றொன்று பஜனைப் பாடல்களாகத் திருமணச் சடங்குகளைச் செய்து வைப்பது. ராமநவமி உற்சவம் தொடங்கி அதன் நிறைவாகச் சீதா கல்யாணமும், பட்டாபிஷேகமும் செய்வது வழக்கம்.
# தெய்வத் திருமணங்கள்

## இந்து சமயம்

### வைணவ சமய திருக்கல்யாணங்கள்

#### பிற திருக்கல்யாணங்கள்

இவை மட்டுமன்றி காரைக்கால் அம்மையார் - பரமதத்தன், தேவேந்திரன்- இந்திராணி, நான்முகன்- கலைவாணி திருக்கல்யாணங்கள் போன்றவையும் சிறப்பாகக் கொண்டாடப்படுகின்றன.
# தெய்வத் திருமணங்கள்

## பங்குனி உத்திரம்

இந்த நாளில் எண்ணற்ற தெய்வத் திருமணங்கள் நடந்துள்ளன. இராமாயணக் காப்பியத்தின் அடிப்படையில் தசரத மகன்களான ஸ்ரீராமன்- சீதை, லட்சுமணன்- ஊர்மிளை, பரதன்- மாண்டவி, சத்ருக்னன்- ஸ்ருதகீர்த்தி போன்றவர்களின் திருமணங்கள் இந்நாளில் நடந்தது.
# தெய்வத் திருமணங்கள்

## இவற்றையும் காண்க

- தெய்வத் திருமணங்கள் - மீனாட்சி, வள்ளி, சீனிவாச திருக்கல்யாண திரைப்படம்
- திருக்கல்யாணம் (திரைப்படம்)
# எம். ஆர். சந்தானலட்சுமி

**எம். ஆர். சந்தானலட்சுமி** (1905 – 25 மே 1956) என்பவர் ஒரு தமிழ் நடிகையாவார். இவர் 1930களிலிருந்து 1940 வரை எண்ணற்ற திரைப்படங்களில் முக்கிய கதாப்பாத்திரத்தில் நடித்துள்ளார். இவர் சென்னை மாகாணமாக இருந்த போது கும்பகோணத்தில் பிறந்தவர்.
# எம். ஆர். சந்தானலட்சுமி

## திரைப்படங்கள்

| ஆண்டு | தலைப்பு | கதாப்பாத்திரம் | குறிப்பு |
| --- | --- | --- | --- |
| 1935 | *ராதா கல்யாணம்* | ராதா |  |
| 1936 | *சந்திரஹாசன்* |  |  |
| 1937 | *அம்பிகாபதி* | இளவரசி அமராவதி |  |
| 1939 | *பிரகலாதா* | லீலாவதி |  |
| 1940 | *சதி முரளி* | முரளி மற்றும் கடவுள் கிருஷ்ணன் |  |
| 1941 | *ஆர்யமாலா* | இறைவி பார்வதி |  |
| 1942 | *ஆராய்ச்சி மணி அல்லது மனுநீதிச் சோழன்* |  |  |
| 1942 | *பிருத்விராஜன்* |  |  |
| 1942 | *தமிழறியும் பெருமாள்* | தமிழ் அறியும் பெருமாள் |  |
| 1943 | *தாசிப்பெண்* |  |  |
| 1944 | பக்த ஹனுமான் |  |  |
| 1944 | *ஜகதலப் பிரதாபன்* | இளவரசன் பிரதாபனின் தாய் |  |
| 1944 | ராஜராஜேஸ்வரி | இறைவி பார்வதி |  |
| 1945 | *சாலிவாகனன்* |  |  |
| 1946 | *ஆரவல்லி சூரவல்லி* |  |  |
| 1947 | *கன்னிகா* | கன்னிகா |  |
| 1948 | *அபிமன்யு* | சுபத்திரை |  |
| 1948 | *மாரியம்மன்* |  |  |
| 1952 | *காஞ்சனா* |  |  |
| 1953 | *மனம்போல் மாங்கல்யம்* |  |  |
| 1956 | *மதுரை வீரன்* | மதுரை வீரனின் தாய் |  |
| 1956 | *குல தெய்வம் (திரைப்படம்)* |  |  |
| 1956 | *காலம் மாறிப்போச்சு (1956 திரைப்படம்)* |  |  |
| 1956 | *ஆசை* | அஞ்சுகம் |  |
| 1957 | *புதையல்* | } |  |
# மிகவும் ஆற்றல் வாய்ந்தவர்களின் 7 பழக்கங்கள்

**மிகவும் ஆற்றல் வாய்ந்தவர்களின் 7 பழக்கங்கள்** (*The 7 Habits of Highly Effective People*) என்னும் நூல் 1989 ஆம் ஆண்டு முதலில் வெளியிடப்பட்டது. இது இசுடீபன் கோவே என்பவரால் எழுதப்பட்ட வணிக மற்றும் தன்னம்பிக்கை குறித்த நூலாகும். பயனுள்ள வாழ்க்கை எவ்வாறு வாழ்வது, குறிக்கோளுள்ள வாழ்க்கையை எவ்வாறு வாழ்வது என்பதை இவர் தெளிவாக விளக்குகிறார். இதை இவர் “சரியாக வடக்கு நோக்கி” என்று பெயரிடுகிறார், இவர் வகுத்துள்ள இந்தக் கோட்பாடுகள் எப்பொழுதும் எக்காலத்திற்கும் பொருந்தும்.  
இந்நூல் முதலில் வெளியிடப்பட்ட 1989 ஆம் ஆண்டு முதல், உலகம் முழுவதிலும் 250 லட்சம் படிகளுக்கு மேல் விற்றுத் தீர்ந்துள்ளன. இதன் ஒலிநூல் தான் அமெரிக்காவில், புதினமல்லாத நூல்களில் முதலில் வெளியிடப்பட்ட நூலாகும். இது சுமார் 100 லட்சம் நூல்களுக்கு மேல் விற்றுச் சாதனை புரிந்துள்ளது. சமகாலத்தில் சுயமுன்னேற்ற நூல்கள் சுபாவம் மற்றும் ஆளுமை தொடர்பான முன்னேற்ற வழிகளை வலியுறுத்துகின்றன. இவைகள் தம்மை எவ்வாறு வெளிப்படுத்துவது, எப்படி, என்ன பேசுவது, என்ன நினைப்பது போன்ற அணுகுமுறையைப் பற்றிக் கூறுகின்றன. இது சரியான அணுகுமுறை அல்ல என்று ஆசிரியர் கூறுகின்றார். சரியான அணுகுமுறை குணம் மற்றும் நடத்தை தொடர்பானது என்று விளக்குகிறார். ஒவ்வொருவரும் தமது வாழ்வில் அனுசரிக்க வேண்டிய விழுமியங்களை, எந்தக்காலத்திலும், எப்பொழுதும், யாரும் ஏற்றுக்கொள்ளக் கூடிய நன்னெறிகளுடன் ஒருமைப்படுத்திக் கொள்ள வேண்டும் என்று வலியுறுத்துகின்றார். அடிப்படையில் நேர்மையும் நியாயமும் இல்லாத ஆளுமைகள் வெளியில் நடை உடை பாவனைகளை மாற்றுவதால் எவ்விதப் பயனும் ஏற்படப் போவதில்லை என்று தெளிவாக்குகின்றார். வெறும் கோட்பாடுகளை உதட்டளவில் கொள்ளாமல் விழுமியங்களை உளப்பூர்வமாக ஏற்றுக் கொண்டு அனுசரிப்பதுதான் பலன் தரும் என்று ஆணித்தரமாக எடுத்துரைக்கின்றார். உதட்டளவில் உள்ள கோட்பாடுகள் மேலோட்டமானவை என்றும், ஏற்றுக்கொண்ட விழுமியங்கள் உளப்பூர்வமானவை என்றும் அக உணர்வு சார்ந்தது என்றும், இவ்வாறு உளப்பூர்வமாக அனுசரிக்கும் விழுமியங்களே பலனைத் தீர்மானிக்கும் என்றும் கூறுகிறார். ஒருவன் அனுசரிக்க வேண்டிய ஏழுப்பழக்கங்களையும் ஒவ்வொன்றாக எடுத்துக்கூறி, இவைகள் ஒருவனை பிறரைச்சார்ந்திருக்கும் நிலையிலிருந்து உயர்த்தி தற்சார்பு நிலைக்குக் கொண்டு செல்லும் என்று விளக்குகின்றார்.
# மிகவும் ஆற்றல் வாய்ந்தவர்களின் 7 பழக்கங்கள்

## நிறைமனம்

நூலாசிரியர் “நிறைமனம் அல்லது பொருளாதார நிறைவு மனநிலை” என்னும் எண்ணக் கருவை முன்வைக்கின்றார். நிறைவான மனதுடன் ஒருவன் வாழ்க்கையை அணுகினால் மற்றவர்களுடன் பகிர்ந்து கொள்ள தேவையான ஆதாரம் சுயமாகவே வரும் என்றும் வெற்றிகிட்டும் என்றும் கூறுகின்றார். இவ்வாறான நிறைமனநிலையை எப்பொழுதும் எதற்கும் குறைகூறும் மனநிலை அல்லது பற்றாக்குறை மனநிலையிலிருந்து வேறுபடுத்திக் காட்டுகின்றார். இது போன்ற குறைமனப்பான்மை என்பது ஒருவர் வெற்றி இன்னொருவர் தோல்வியில் தான் வரும் என்னும் அடிப்படையில் அமையும் என்று கருதுவர். இது தவறு என்றும் சில குறிப்பிட்ட சூழ்நிலைகளில் இருவரும் வெற்றியடைய வழியுள்ளது என்றும் குறிப்பிடுகிறார். நிறைமனம் உள்ளவர்கள் இதுபோன்று தோல்விவரும் என்ற மனப்பான்மையை ஏற்றுக்கொள்ளாமல், தோல்வி பயம் கொள்வதைத் தவிர்த்து அதனையும் கொண்டாடமுடியும் என்று எண்ணுவர் என்று கூறுகிறார்.  
இந்நூல் வெளியீட்டிற்குப் பிறகு பல நூல்கள் இக்கருத்தைப் பற்றி எழுதியுள்ளன .சுயமரியாதையும் தன்னம்பிக்கையுமே இதுபோன்று நிறைமன நிலையைக் கொடுக்கும் என்றும், இதுவே பகிர்ந்து கொள்ளும் மனப்பான்மையும் மற்றவர்களை மதிக்கும் பண்பையும், பொறுப்புகளை சுயமாக எடுத்துக்கொள்ளும் மனநிலையையும் கொடுக்கும் என்றும் தெரிவிக்கின்றார். வணிக நிறுவனங்களும் தங்கள் செயல் பாட்டில் இந்த நிறைமன அணுகுமுறையைக் கடைப்பிடித்து பலன் பெறலாம் என்று கூறுகிறார்.
# மிகவும் ஆற்றல் வாய்ந்தவர்களின் 7 பழக்கங்கள்

## வாழ்வின் அணுகுமுறைக்கு அடிப்படை

வாழ்விற்கு அணுகுமுறை முக்கியம். தற்பொழுது நமது அணுகுமுறை உருவாகுவதற்கு அடிப்படை, நாம் வளர்ந்த விதம், கற்ற கல்வி, சூழ்நிலை, உற்றார் உறவினர் மற்றும் சமூகம் அளித்த பதில். இவை எதுவும், நாம், தன் உணர்வுடன், நமக்குத் தேவை என்று உருவாக்கியவை அல்ல. இவை இயற்கையில் நமக்கு கிடைத்தவை. நாம், தன் உணர்வுடன், சுயமாக நமக்கு எது தேவை என்று, அறிவைப் பயன்படுத்தித் தேடாமல், சீர்தூக்காமல், மதிப்பிடாமல் இயற்கையாக யாரோ அளித்த தாக்கத்தால் உருவான அணுகுமுறையைப் பற்றிக் கொண்டு கிடைத்தற்கறிய வாழ்க்கையை, வாழ்வது எப்படி அறிவுடைமையாகும்? என்று ஆசிரியர் வினவுகின்றார். இதற்கு பதிலாக உலகம் முழுவதும் எல்லோராலும் எப்பொழுதும் ஏற்றுக்கொண்ட நன்னெறிகளான நேர்மை, நியாயம், அன்பு, கருணை, ஒழுக்கம் போன்ற பண்புகளின் அடிப்படையில் நமது அணுகுமுறையை உருவாக்கிக் கொண்டு வாழ்வது தான் சிறந்தது என்று ஆசிரியர் பல எடுத்துக்காட்டுகளுடன் விளக்குகிறார்.
# மிகவும் ஆற்றல் வாய்ந்தவர்களின் 7 பழக்கங்கள்

## மிகுந்த ஆற்றல் மிக்கவர்களிடம் காணப்படும் ஏழுபழக்கங்கள்

ஆக்கப்பூர்வமான காரியத்தில் தொடர்ந்து ஈடுபடுதல், செயலின் தாக்கம், முடிவு அல்லது செயலின் பயன் என்பதை மனதில் வைத்துக்கொண்டு செயல்படுதல், முதலில் செய்ய வேண்டிய வேலையை முதலில் செய்தல், எல்லோரும் வெல்ல வாய்ப்பு உள்ளது என்பதை அறிதல், உங்களை மற்றவர்கள் புரிந்துகொள்ளும்முன் நீங்கள் மற்றவர்களை, மற்றவற்றைப் புரிந்து கொள்ளுதல், எல்லாவற்றுடனும் எல்லோருடனும் இணைந்து செயல்படுதல் ஆகியன ஆசிரியர் கூறும் 7 பழக்கங்கள் ஆகும்.
# மிகவும் ஆற்றல் வாய்ந்தவர்களின் 7 பழக்கங்கள்

## நூலுக்கு வரவேற்பு

இந்நூல் 250 லட்சம் படிகள் உலகம் முழுவதும் பலமொழிகளிலும் ஒலிநூல் 15 லட்சம் நகல்களும் விற்றுத் தீா்ந்துள்ளன. 2011 ஆகஸ்டு மாதம் “டைம்” பத்திாிக்கை இந்நூலை உலகளவில் உள்ள மிகப்பெரிய தாக்கத்தை எற்படுத்திய 25 நூல்களில் ஒன்றாக தேர்ந்தெடுத்துள்ளது.  
அன்றைய அமெரிக்க அதிபர் திரு பில்கிளிண்டன் நூலாசிரியரை அணுகி இந்நூலில் உள்ள பரிந்துரைகளை வெள்ளை மாளிகை அதிகாரிகளை அனுசரிக்க வைக்க ஆலோசனை வழங்கும் படி கேட்டுக் கொண்டுள்ளார்.
# குவெண்டலின் புரூக்ஸ்

**குவெண்டலின் புரூக்ஸ்** (*Gwendolyn Brooks*, சூன் 7, 1917 - திசம்பர் 3, 2000) என்றறியப்படும் **குவெண்டலின் எலிசபெத் புரூக்ஸ்** அமெரிக்க பெண் கவிஞராகவும், புலிட்சர் பரிசு பெற்ற முதல் ஆப்பிரிக்க பெண்மணியாகவும் அறியப்படுகிறார். 1949-ல் வெளிவந்த தனது இரண்டாவது தொகுப்பான, *அன்னி ஆலன்* என்ற படைப்புக்கு 1950-ல் புலிட்சர் பரிசு கிடைத்தது.
# குவெண்டலின் புரூக்ஸ்

## பிறப்பு

குவெண்டலின் புரூக்ஸ், ஐக்கிய அமெரிக்காவின் கேன்சஸ் மாநிலத் தலைநகர் டொபீகாவில், 1917-ம் ஆண்டு சூன் 7-ம் நாள் மிகவும் சாதாரண கறுப்பின குடும்பத்தில் பிறந்தார்.
# குவெண்டலின் புரூக்ஸ்

## ஆரம்பகால வாழ்க்கை

குவெண்ட்லின் 6 வாரக் குழந்தையாக இருக்கும்போது, அவரது குடும்பம் ஐக்கிய அமெரிக்காவின் இலினொய் மாநிலத்திலுள்ள சிகாகோவில் குடியேறியது. தனது 7-வது வயதிலேயே கவிதை எழுதத் தொடங்கிய குவெண்டலினை, பள்ளி ஆசிரியையான அவரது தாய், இவரை அப்போதே ஒரு கவிஞராகப் பார்க்கத் தொடங்கினார். அவரது தந்தையோ, தன் குட்டிப் பெண் எழுதவும் படிக்கவும் ஏதுவாக, மேசை, நாற்காலி, அலமாரி மற்றும் நிறைய புத்தகங்கள் வாங்கிக் கொடுத்தார். இவரது முதல் கவிதை 13-வது வயதில் குழந்தைகள் இதழ் ஒன்றில் வெளியானது, மேலும் தமது 16 வயதுக்குள் 75 கவிதைகள் எழுதி வெளியிட்டார். ஹைட் பார்க் உயர்நிலை பள்ளி, ஈங்கிள்வுட் உயர்நிலை பள்ளி, வென்டெல் பிலிப்ஸ் அகாடமி உயர்நிலை பள்ளி போன்ற பள்ளிகளில் ஆரம்ப கல்வியை பயின்றவர், 1936-ஆம் ஆண்டில் வில்சன் ஜூனியர் கல்லூரியில் பட்டம் பெற்றார்.  
புதியதொரு கவிதை வடிவம், பாணி குறித்து அலட்டிக்கொள்ளாத குவெண்டலின், அதன் கருவில் மட்டுமே கவனம் செலுத்திவந்தார். சாதாரண ஆப்பிரிக்க, அமெரிக்கரின் வேதனை மிகுந்த வாழ்க்கை, ஏழ்மை மற்றும் இனப்பாகுபாடு கொடுமைகளுக்கு எதிரான அவர்களது போராட்டம் ஆகியவையே இவரது கருப்பொருட்களாக அமைந்தன.  
சிகாகோ, 1963-ல் அவரது முதல் ஆசிரியப் பணி கொலம்பியா கல்லூரியில் ஒரு கவிதை பட்டறையாக தொடங்கியது. அதைத்தொடர்ந்து, இலினாய்ஸ் பல்கலைக்கழகம், சிகாகோ மாநில பல்கலைக்கழகம் உள்ளிட்ட பல பல்கலைக்கழகங்கள், கல்லூரிகளில் படைப்புத் திறன் குறித்து கற்பித்தவர். குழந்தைகள், குடும்பச் சுமை எதுவும் தன் எழுத்துகளுக்கு தடங்கல் ஏற்படுத்தாமல் பார்த்துக்கொண்டார். ஏராளமான கவிதைகளை எழுதி, பல தொகுதிகளாக வெளியிட்டார்.
# குவெண்டலின் புரூக்ஸ்

## குவெண்டலின் புரூக்ஸின் காலப்பதிவு

- 1917: சூன் 7-ம் நாள், குவெண்டலின் ப்ரூக்ஸ் அமெரிக்காவின் கேன்சஸ் மாநிலத்தில் டொபீகா மாநகரில் பிறந்தார்.
- 1924: குவெண்டலின், 7-வது அகவையில் எழுத்துப்பணியை தொடங்கினார்.
- 1933: ப்ரூக்ஸ், கவிதை தொடர, "லங்ஸ்டன் ஹியூஸ்" மற்றும் "ஜேம்ஸ் வெல்டன் ஜான்சன்" மூலம் ஊக்குவிக்கப்பட்டது.
- 1934: குவெண்டலின், ஈங்கிள்வுட் உயர்நிலைப் பள்ளியில் பட்டம் பெற்றார்.
- 1936: குவெண்டலின், வில்சன் ஜூனியர் கல்லூரியில் பட்டம் பெற்றார்.
- 1939: ஹென்றி லோவிங்டன் பிளேக்லியை மூன்றாம் திருமணம் செய்தார்.
- 1940: அவரது முதல் குழந்தையை, (ஹென்றி ஜூனியர்) பெற்றெடுத்தார்.
- 1945: "எ ஸ்ட்ரீட் இன் ப்ரான்ஸ்வில்" எனும் படைப்பு வெளியானது.
- 1949: "அன்னி ஆலன்" எனும் படைப்பு வெளியானது.
- 1950: குவெண்டலின் புரூக்ஸ் புலிட்சர் விருது பெற்றார்.
- 1951: ஒரு பெண் குழந்தையை, (என்றி நோரா பிளேக்லி) பெற்றெடுத்தார்.
- 1953: அவரின் 'மாட் மார்தா' என்ற நாவல் வெளியிடப்பட்டது.
- 1956: குவெண்டலின் 'பாய்ஸ் அண்ட் கேர்ள்ஸ்' வெளியிடப்பட்டது.
- 1960: ப்ரூக்ஸின் 'பீன் ஈட்டர்ஸ்' வெளியிடப்பட்டது.
- 1963: அவரது 'தேர்ந்தெடுக்கப்பட்ட கவிதைகள்' வெளியிடப்பட்டன.
- 1966: அவரின் 'நாம் ரியல் கூல்' படைப்பு வெளியானது.
- 1967: 'த வால்' என்ற தொகுப்பு வெளியிடப்பட்டது.
- 1968: 'இன் த மெக்கா' வெளியிடப்பட்டது.
- 1969: இல்லினாய்ஸ் அரசவைக் கவிஞர் ஆனார்.
- 1970: அவர்களின் குடும்ப படங்கள் 'வெளியிடப்பட்டது.
- 1970: குவெண்டலினின் 'கலகம்' (‘Riot’) எனும் படைப்பு வெளியானது.
- 1971: 'த வோல்ட் ஆப் குவெண்டலின் ப்ரூக்ஸ்' மற்றும் 'அரோரா' வெளியானது.
- 1972: சுய சரிதையான பாகம் ஒன்று வெளியிடப்பட்டது.
- 1975: பேக்கோனிங்க்ஸ் (Beckonings) வெளியானது.
- 1981: 'ப்ளாக் லவ்' என்ற படைப்பு வெளியானது.
- 1981: அவரின் “டு டிசெம்பர்க்” வெளியிடப்பட்டது.
- 1985: காங்கிரஸ் நூலக 29-வது ஆலோசகராக நியமனம்.
- 1986: “த நியர்-ஜோகன்னஸ்பர்க் பாய்” மற்றும் பிற கவிதைகள் வெளியானது.
- 1987: “ப்ளாக்ஸ்” என்ற தொகுப்பு வெளியிடப்பட்டது.
- 1988: “வின்னீ” என்ற படைப்பு வெளியிடப்பட்டது.
- 1988: குவெண்டலின் ஆஃப் ஃபேம் எனும் பெண்கள் கூடத்தில் இணைத்துக்கொண்டார்.
- 1989: இலக்கிய கலைகளுக்கான, தேசிய சட்டமசோதா மூலம் மூத்த பெல்லோஷிப் என கவுரவிக்கப்பட்டார்.
- 1990: ஒரு இலக்கிய விருது பெற்றார்.
- 1991: 'சில்ரன் கம்மிங் ஹோம்' வெளியிடப்பட்டது.
- 1994: தேசிய புத்தக அறக்கட்டளை மூலம் அமெரிக்க எழுத்துகளுக்கு வேறுபாடு பங்களிப்பு பதக்கம் வழங்கியது.
- 1994: தேசிய அறக்கட்டளை மூலம் விரிவுரையாளர் ஜெபர்சன், வாழ்நாள் சாதனையாளர் விருது வழங்கினார்.
- 1995: குவெண்டலின், கலைக்கான தேசிய பதக்கம் வென்றார்.
- 1997: ப்ரூக்ஸ், லிங்கன் அரசவை விருது பெற்றார்.
- 1998: ஆப்பிரிக்க வம்சாவளி எழுத்தாளர்கள் ஆஃப் ஃபேம் சர்வதேச இலக்கிய பங்கு.
- 2000: டிசம்பர் 3-ல், குவெண்டலின் ப்ரூக்ஸ் காலமானார்.